Hoessein, kroonprins van Jordanië
Hoessein bin Abdoellah (Arabies: حسين بن عبد الله, Ḥusayn ibn ʿAbdullāh; gebore op 28 Junie 1994) is die regmatige troonopvolger van koning Abdoellah II van Jordanië. Hy behoort tot die Hasjemitiese familie, wat sedert 1921 oor die land regeer.

Lewe
Hy is op 28 Junie 1994 in Amman gebore as die oudste kind van die destydse prins Abdoellah en sy vrou, prinses Rania. Hy beskou homself as ’n afstammeling van die profeet Mohammed, deur Mohammed se dogter Fatimah, en van Ali, die vierde kalief. Die Hasjemiete het 700 jaar lank oor Mekka regeer totdat dit deur die Huis van Saoed verower is, en regeer sedert 1921 oor Jordanië.

Hoessein, wat tans ’n 1ste luitenant in die Jordaniese weermag is, het sy opvoeding in Jordanië begin en in 2016 ’n graad in internasionale geskiedenis aan die Georgetown-universiteit in Washington, D.C., behaal. Sedert hy in 2012 meerderjarig geword het, het hy op verskeie geleenthede as regent opgetree en het hy sy pa op ’n paar plaaslike en internasionale besoeke vergesel. Hoessein is in beheer van die Kroonprinsstigting, wat verantwoordelik is vir ’n tegniese universiteit en ’n paar wetenskaplike en humanitêre inisiatiewe. 

In 2015, op 20-jarige ouderdom, was Hoessein die jongste persoon wat voorsitter van ’n sessie van die VN se Veiligheidsraad was. Nadat hy in 2017 aan Sandhurst in Brittanje gegradueer het, het hy ’n wêreldwye debuut gemaak toe hy die VN se Algemene Vergadering in September toegespreek het. Waarnemers vermoed hy sal eersdaags begin om ’n prominenter rol in Jordanië en oorsee te speel.

Verwysings

Eksterne skakels

 Hierdie artikel is vertaal uit die Engelse Wikipedia

Hoessein
Geboortes in 1994
Lewende mense
Hoessein bin Abdoellah ( Arabies : حسي ن بن عب د الله , Ḥusayn ibn ʿAbdullāh ; gebore opJunieis die regmatige troonopvolger van koning Abdoellah II van Jordanië . Hy behoort tot die Hasjemitiese familie , wat sedertoor die land regeer . Lewe Hy is opJuniein Amman gebore as die oudste kind van die destydse prins Abdoellah en sy vrou , prinses Rania . Hy beskou homself as ’n afstammeling van die profeet Mohammed , deur Mohammed se dogter Fatimah , en van Ali , die vierde kalief . Die Hasjemiete hetjaar lank oor Mekka regeer totdat dit deur die Huis van Saoed verower is , en regeer sedertoor Jordanië . Hoessein , wat tans ’nte luitenant in die Jordaniese weermag is , het sy opvoeding in Jordanië begin en in’n graad in internasionale geskiedenis aan die Georgetown-universiteit in Washington , D.C . , behaal . Sedert hy inmeerderjarig geword het , het hy op verskeie geleenthede as regent opgetree en het hy sy pa op ’n paar plaaslike en internasionale besoeke vergesel . Hoessein is in beheer van die Kroonprinsstigting , wat verantwoordelik is vir ’n tegniese universiteit en ’n paar wetenskaplike en humanitêre inisiatiewe . In opjarige ouderdom , was Hoessein die jongste persoon wat voorsitter van ’n sessie van die VN se Veiligheidsraad was . Nadat hy inaan Sandhurst in Brittanje gegradueer het , het hy ’n wêreldwye debuut gemaak toe hy die VN se Algemene Vergadering in September toegespreek het . Waarnemers vermoed hy sal eersdaags begin om ’n prominenter rol in Jordanië en oorsee te speel . Verwysings Eksterne skakels Hierdie artikel is vertaal uit die Engelse Wikipedia Hoessein Geboortes in Lewende mense